CELEX: 62022CN0297
Language: sk
Date: 2022-05-03 00:00:00
Title: Vec C-297/22 P: Odvolanie podané 3. mája 2022: United Parcel Service, Inc. proti rozsudku Všeobecného súdu (siedma rozšírená komora) z 23. februára 2022 vo veci T-834/17, United Parcel Service/Komisia

25.7.2022   
            
            
               SK
            
            
               Úradný vestník Európskej únie
            
            
               C 284/18
            
         
      Odvolanie podané 3. mája 2022: United Parcel Service, Inc. proti rozsudku Všeobecného súdu (siedma rozšírená komora) z 23. februára 2022 vo veci T-834/17, United Parcel Service/Komisia
      (Vec C-297/22 P)
      (2022/C 284/21)
      Jazyk konania: angličtina
      
         Účastníci konania
      
      
         Odvolateľka: United Parcel Service, Inc. (v zastúpení: A. Ryan, Solicitor, W. Knibbeler, F. Roscam Abbing, A. Pliego Selie a T. C. van Helfteren, advocaten a F. Hoseinian, advokat)
      
         Ďalší účastník konania: Európska komisia
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil rozsudok Všeobecného súdu v súlade s týmto odvolaním,
               
            
                  —
               
               
                  vyhlásil konečný rozsudok a priznal odvolateľke náhradu utrpenej škody a uplatniteľné úroky, ako sa žiadalo v prvostupňovom konaní, v súlade s konaním podľa článku 340 ZFEÚ, alebo alternatívne vrátil vec späť Všeobecnému súdu na rozhodnutie v súlade s rozsudkom Súdneho dvora a
               
            
                  —
               
               
                  uložil Komisii povinnosť nahradiť trovy tohto konania a konania pred Všeobecným súdom.
               
            
         Odvolacie dôvody a hlavné tvrdenia
      
      Prvým odvolacím dôvodom odvolateľka tvrdí, že Všeobecný súd sa dopustil nesprávneho právneho posúdenia, keď prijal záver, že dostatočne závažný procesný omyl, ktorého sa dopustila Komisia v súvislosti s ekonometrickým modelom (a podstatné nezrovnalosti, ktoré akceptuje) nepostačovali na preukázanie príčinnej súvislosti a keď nekvalifikoval podstatné nezrovnalosti v súvislosti s ekonometrickým modelom za dostatočne závažné porušenie zakladajúce zodpovednosť.
      Druhým odvolacím dôvodom odvolateľka tvrdí, že Všeobecný súd sa dopustil nesprávneho právneho posúdenia, keď prijal záver, že odstupné za ukončenie zmluvy nemožno vymáhať, pretože k nemu došlo „dobrovoľne“.
      Tretím odvolacím dôvodom odvolateľka tvrdí, že Všeobecný súd sa dopustil nesprávneho právneho posúdenia keď prijal záver, že straty synergií nemožno nahradiť.
      Štvrtým odvolacím dôvodom odvolateľka tvrdí, že Všeobecný súd sa dopustil nesprávneho právneho posúdenia, keď prijal záver, že Komisia disponuje mierou voľnej úvahy na prijatie nárastu efektívnosti, takže Komisia sa nedopustila dostatočne závažného porušenia v súvislosti s posúdením nárastu efektívnosti.
      Piatym odvolacím dôvodom odvolateľka tvrdí, že Všeobecný súd sa dopustil nesprávneho právneho posúdenia, keď prijal záver, že UPS nepodala potrebné žiadosti o dokumenty spoločnosti FedEx vyšetrovateľovi.
      Šiestym odvolacím dôvodom odvolateľka tvrdí, že Všeobecný súd sa dopustil nesprávneho právneho posúdenia, keď prijal záver, že ujma vyplývajúca zo straty príležitosti predstavuje nový druh škody, ktorý je neprípustný.